Gary Raymond

Gary Raymond (født 1935) er en engelsk skuespiller som har vært aktiv både på scene, film og TV.

Raymond har medvirket i 14 filmer og nærmere 50 tv-produksjoner i løpet av karrieren. Han har også spilt i en rekke teaterstykker.

Han ble født Gary Barrymore Raymond i Brixton, London som den yngste av tre sønner i en teaterfamilie. Hans mor døde mens han var svært ung. Han tok utdannelse ved The Royal Academy of Dramatic Art og ble i 1950-årene en del av Royal Shakespeare Company hvor han spilte i flere av klassikerne.

Han filmdebuterte i den britiske filmen Den blå kavaler (1958) og har siden hatt større roller i filmer som blant annet Se deg om i vrede (1959), Plutselig, i fjor sommer (1959), Millionøsen (1960), The Playboy of the Western World (1962), Jason og det gylne skinn (1963) og Mannen fra Nasaret (1965).

Han tv-debuterte i 1956 i den britiske serien The Black Brigand. Fra 1966 til 1968 hadde han en fast rolle i den amerikanske serien The Rat Patrol, deretter i den britiske serien The Cedar Tree (1977–1978). Han har i tillegg medvirket i miniserier som Martin Chuzzlewit (1964), Dombey and Son (1969), Scarlett (1994) og Victoria & Albert (2001). Han har utover dette medvirket i noen tv-filmer og hatt gjesteopptredener i en rekke serier.

Gary Raymond ble gift i 1961 med skuespiller Delena Kidd og har tre barn.

Filmografi 

 1958 Den blå kavaler (The Moonraker)
 1959 Se deg om i vrede (Look Back in Anger)
 1959 Plutselig, i fjor sommer (Suddenly, Last Summer)
 1960 Millionøsen (The Millionairess)
 1961 El Cid
 1962 The Playboy of the Western World
 1962 Jason og det gylne skinn (Jason and the Argonauts)
 1964 Das Verrätertor (Traitor's Gate)
 1965 Mannen fra Nasaret (The Greatest Story Ever Told)
 1968 Massacre Harbor
 1986 God's Outlaw
 2003 The Foreigner
 2015 Sex, Marriage and Infidelity

Referanser

Eksterne lenker 

 

Engelske skuespillere
Personer fra London